**Formulár štandardných informácií pre zmluvy o zájazde v situáciách,
ktoré nie sú upravené v časti A**

Kombinácia ponúkaných služieb cestovného ruchu predstavuje zájazd podľa zákona č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov (ďalej len „zákon č. 170/2018 Z. z.“).

Vzťahujú sa preto na Vás všetky práva vyplývajúce zo zákona č. 170/2018 Z. z., ktoré sa vzťahujú na zájazdy. Naša spoločnosť **Gadtours, s.r.o. IČO: 44735570, so sídlom Černovská 9, 010 08 Žilina** (ďalej len „cestovná kancelária“) je plne zodpovedná za riadne poskytnutie zájazdu ako celku.

Okrem toho ako cestovná kancelária sme v súlade so zákonom chránení, ak ide o refundáciu Vašich platieb a ak je súčasťou zájazdu preprava, ak ide o zabezpečenie Vašej repatriácie, pre prípad, že sa dostaneme do úpadku.

**Základné práva podľa zákona č. 170/2018 Z. z.**

1. *Informácie o zájazde poskytované pred uzatvorením zmluvy o zájazde*

**a) Všeobecné informácie o zájazde**

**cieľové miesto/miesta:** Francúzsko, Anglicko

**trasa cesty:** Česká republika, Nemecko, Belgicko, Holandsko, Francúzsko

**termín začatia zájazdu**: 15.06.2020

**termín skončenia zájazdu**: 21.06.2020

**dĺžka pobytu s dátumami:** 15.06.2020– 21.06.2020; 7 dní / 6 nocí

**počet zahrnutých nocí (zájazd, ktorého súčasťou je ubytovanie):** 3 noci

**b) Informácie o preprave**

**druh a kategória dopravného prostriedku:** autobusová doprava, lodný trajekt, MHD v Londýne

**trieda dopravného prostriedku:** ekonomická

**dopravné spojenia:** lodný trajekt, mestská hromadná doprava, DLR

**presný (ak to nejde určiť – približný) čas odchodu a návratu**: odchod v ranňajších hodinách; predpokladaný príchod v popoludňajších hodinách

**miesto odchodu a návratu**: Čadca; Čadca

**miesta a trvanie zastávok:** pravidelné hygienické prestávky každé 3 – 4 hodiny

**c) Informácie o ubytovacom zariadení**

**názov ubytovacieho zariadenia**: IBIS Style Croydon London

**poloha ubytovacieho zariadenia**: 587 London Road, Thomton Heath, CR7 6AY

**kategória ubytovacieho zariadenia:** Hotel

**trieda ubytovacieho zariadenia:** \*\*\* miestna klasifikácia

**stupeň vybavenosti a základné charakteristické znaky ubytovacieho zariadenia**: dvojlôžková/trojlôžková izba, vlastné sociálne zariadenie, TV, reštaurácia, bar, klimatizácia, kúrenie, výťah, rodinné izby, nefajčiarske izby, recepcia s nepretržitou prevádzkou

**názov ubytovacieho zariadenia**: IBIS Budget Pontault Combaut

**poloha ubytovacieho zariadenia**: 2 ZA La Tete de Buis RN4, 773 40 Pontault Combaut, France

**kategória ubytovacieho zariadenia:** Hotel

**trieda ubytovacieho zariadenia:** \*\*\* miestna klasifikácia

**stupeň vybavenosti a základné charakteristické znaky ubytovacieho zariadenia**: dvojlôžková/trojlôžková izba, vlastné sociálne zariadenie, TV, reštaurácia, bar, klimatizácia, kúrenie, nefajčiarske izby, recepcia, parkovisko

**d) Informácie o stravovaní**

**spôsob, rozsah a forma stravovania:** 3x raňajky,1x sladké raňajky zabezpečené CK

**e) Informácie o iných službách**

**program v mieste pobytu, výlety, exkurzie alebo iné služby zahrnuté v celkovej cene zájazdu:** podľa programu zájazdu

**f) Skupinové zájazdy**

**vymedzenie služieb cestovného ruchu poskytovaných cestujúcemu v rámci skupiny:** podľa programu zájazdu (ubytovacie, stravovacie, dopravné a sprievodcovské služby)

**približná veľkosť skupiny**: 50 cestujúcich

**g)** **Súčasťou zájazdu sú iné služby cestovného ruchu vymedzené v § 2 písm. a) štvrtom bode**

**zákona č. 170/2018 Z. z. poskytované v cudzom jazyku:** NIE

**Ak áno, cudzí jazyk, v ktorom sa poskytuje iná služba cestovného ruchu:** NIE

**h)** **Informácie o vhodnosti cesty**

**Zájazd je vhodný aj pre osoby so zníženou pohyblivosťou :** NIE

**Ďalšie presné informácie o vhodnosti cesty, o ktoré cestujúci požiadal, berúc do úvahy potreby cestujúceho: ..............**

1. *Informácie o cestovnej kancelárii, ktorá nesie zodpovednosť za riadne poskytnutie*

všetkých služieb cestovného ruchu zahrnutých v zmluve o zájazde (pri predaji zájazdu prostredníctvom inej cestovnej kancelárie alebo cestovnej agentúry sa poskytujú uvedené informácie aj o tejto cestovnej kancelárii alebo cestovnej agentúre)

obchodné meno / názov: **Gadtours, s.r.o.**

sídlo / miesto podnikania: **Černovská 9, 010 08 Žilina**

telefónne číslo: **00421 903 708 678**

adresa elektronickej pošty: **ck@gadtours.com**

Obchodný zástupca:

**obchodné meno / názov:** Gadtours, s.r.o.

**sídlo / miesto podnikania:** Černovská 9, 010 08 Žilina

**telefónne číslo:** 00421 903 708 678

**adresa elektronickej pošty:** ck@gadtours.com

1. *Informácie o cene a platobných podmienkach*

**celková cena zájazdu vrátane daní, všetkých nákladov a poplatkov**: 330 Eur

(bez vstupov, ktoré si účastník hradí sám)
**platobné podmienky vrátane povinnosti cestujúceho zaplatiť zálohu a jej výšku**: podľa podmienok v zmysle Zmluvy o zájazde, minimálne 150 Eur / 1. splátka, následne doplatok do plnej ceny zájazdu.

**platobné podmienky pre zaplatenie zvyšnej časti ceny:**  doplatok najneskôr 30 dní pred nástupom na ubytovanie v zmysle Záväznej prihlášky na zájazd.

**ak existuje povinnosť poskytnúť na žiadosť cestovnej kancelárie inú finančnú zábezpeku, informácie o tejto povinnosti a podmienkach, ktoré sa na ňu vzťahujú**: NIE

1. *Informácie o vízových povinnostiach, pasových povinnostiach a iných povinnostiach*

**všeobecné údaje:** občania Slovenskej republiky môžu s platným občianskym preukazomcestovať na územie členských štátov Európskej únie, ďalej na Island, do Lichtenštajnska, Nórska, Švajčiarska, Čiernej Hory, Bosny a Hercegoviny, Macedónskej republiky, Srbska, Albánka, Gruzínska, Moldavska, a Gibraltár. Do všetkých krajín Európskej únie možno cestovať s platným cestovným pasom alebo občianskym preukazom. Pri cestách na územie do iných štátov je potrebný cestovný pas platný minimálne 6 mesiacov od predpokladaného ukončenia pobytu v zahraničí.

**predpokladaná lehota na vydanie víz:** krajina nemá vízovú povinnosť voči občanom SR

**informácie o zdravotných požiadavkách v cieľovom mieste**: krajina nevyžaduje žiadne očkovania ani zdravotné požiadavky

1. *Informácie pre cestujúcich, ak sa na realizáciu zájazdu požaduje minimálny počet účastníkov*

**Požaduje sa na realizáciu zájazdu minimálny počet účastníkov?**

ÁNO / minimálne 44 cestujúcich

**Ak áno, lehota, v ktorej musí byť cestujúci písomne informovaný o odstúpení od zmluvy o zájazde z dôvodu nedosiahnutia minimálneho počtu cestujúcich:**

* 20 dní pred začatím zájazdu, ak ide o cestu, ktorá trvá dlhšie ako 6 dní,
* 7 dní pred začatím zájazdu, ak ide o cestu, ktorá trvá od 2 dní do 6 dní,
* 48 hodín pred začatím zájazdu, ak ide o cesty, ktoré trvajú menej ako 2 dni

*Informácie o poverenom zodpovednom zástupcovi alebo o inom subjekte, prostredníctvom ktorého je možné sa skontaktovať s cestovnou kanceláriou alebo cestovnou agentúrou a komunikovať s nimi*

**meno zodpovedného zástupcu / názov subjektu**: bude upresnené v informáciách na zájazd tesnejšie pred nástupom na zájazd

**adresa zodpovedného zástupcu / sídlo subjektu**: Černovská 9, 010 08 Žilina

**elektronická adresa**: ck@gadtours.com

**telefónne číslo:** 00 421 903 708 678

**telefónne číslo pre núdzové situácie**: 00421 903 708 678

1. *Postúpenie zmluvy o zájazde*

Cestujúci má právo postúpiť zmluvu o zájazde inej osobe. Oznámenie o postúpení zmluvy o zájazde inej osobe spoločne so súhlasom tretej osoby s postúpením je cestujúci povinný doručiť cestovnej kancelárii na trvanlivom nosiči v primeranej lehote, najneskôr však 7 dní pred začatím zájazdu, ak sa nedohodli inak. Pôvodný cestujúci a nový cestujúci spoločne a nerozdielne zodpovedajú za zaplatenie zvyšku ceny zájazdu a všetkých poplatkov, príplatkov a iných preukázateľných skutočných primeraných nákladov, ktoré vzniknú v súvislosti so zmenou cestujúceho a o ktorých ich cestovná kancelária informuje.

1. *Zmena ceny zájazdu*

Cena zájazdu sa môže zvýšiť, ak je presne určený spôsob výpočtu zvýšenia ceny, len ak sa zvýšia osobitné náklady bližšie špecifikované v § 19 ods. 2 zákona č. 170/2018 Z. z. (napríklad zmena cien pohonných látok) a ak sa v zmluve o zájazde uvádza, že cestujúci má právo na zníženie ceny podľa § 19 ods. 5 zákona č. 170/2018 Z. z. Jednoznačne a zrozumiteľne formulované oznámenie o zvýšení ceny zájazdu na trvanlivom nosiči spolu s odôvodnením a výpočtom zvýšenia ceny zájazdu musí byť cestujúcemu preukázateľne odoslané najneskôr 20 dní pred začatím zájazdu, inak cestovnej kancelárii nevznikne právo na zaplatenie rozdielu v cene zájazdu. Ak zvýšenie ceny presiahne 8 % ceny zájazdu, môže cestujúci od zmluvy o zájazde odstúpiť bez zaplatenia odstupného. Cestujúci si zároveň môže uplatniť práva vyplývajúce mu z bodu 9 tohto formulára. Ak si cestovná kancelária vyhradí právo na zvýšenie ceny, cestujúci má nárok na zníženie ceny, ak sa znížili príslušné náklady.

1. *Zmena iných podmienok zmluvy o zájazde*

Ak sa pred začatím zájazdu zmení niektorý zo základných znakov služieb cestovného ruchu alebo cestovná kancelária nemôže splniť osobitné požiadavky cestujúceho, na ktorých sa dohodli, informuje cestujúceho o navrhovaných zmenách a o ich vplyve na cenu zájazdu; a práve cestujúceho navrhované zmeny v primeranej lehote

a) prijať (ak ich cestujúci v lehote podľa písmena b) neprijme, zmluva o zájazde zanikne), alebo b) odstúpiť od zmluvy o zájazde bez zaplatenia odstupného a

* prijať náhradný zájazd v rovnakej alebo vyššej kvalite, ktorá zodpovedá službám dohodnutým v pôvodnej zmluve o zájazde; alebo nižšej kvality alebo s nižšími nákladmi, pričom cestujúci má právo na primerané zníženie ceny zájazdu; alebo
* neprijať náhradný zájazd a následne si uplatniť právo na vrátenie všetkých platieb, ktoré boli uskutočnené cestujúcim, a to do 14 dní odo dňa doručenia oznámenia o odstúpení od zmluvy o zájazde.
1. *Odstúpenie cestovnej kancelárie od zmluvy o zájazde bez povinnosti nahradiť škodu Cestujúcemu*

Cestovná kancelária môže pred začatím zájazdu odstúpiť od zmluvy o zájazde bez povinnosti nahradiť škodu spôsobenú cestujúcemu týmto odstúpením, ak

a) počet účastníkov zájazdu je nižší ako minimálny počet účastníkov požadovaný podľa zmluvy o zájazde a cestovná kancelária odstúpi od zmluvy o zájazde v lehote určenej v zmluve o zájazde, najneskôr však

* 20 dní pred začatím zájazdu, ak ide o cestu, ktorá trvá dlhšie ako 6 dní,
* 7 dní pred začatím zájazdu, ak ide o cestu, ktorá trvá od 2 dní do 6 dní,
* 48 hodín pred začatím zájazdu, ak ide o cesty, ktoré trvajú menej ako 2 dni, alebo

b) neodvrátiteľné a mimoriadne okolnosti bránia cestovnej kancelárii plniť zmluvu o zájazde a cestovná kancelária oznámi cestujúcemu odstúpenie od zmluvy o zájazde bezodkladne pred začatím zájazdu.

1. *Odstúpenie od zmluvy o zájazde cestujúcim z dôvodu neodvrátiteľných a mimoriadnych okolností*

Cestujúci je oprávnený odstúpiť od zmluvy o zájazde pred začiatkom poskytovania zájazdu bez zaplatenia odstupného, ak v cieľovom mieste alebo v jeho bezprostrednej blízkosti nastanú neodvrátiteľné a mimoriadne okolnosti (napríklad ak existujú vážne bezpečnostné problémy v destinácii), ktoré významne ovplyvnia poskytovanie zájazdu alebo prepravu cestujúcich do cieľového miesta. V takom prípade odstúpenia od zmluvy o zájazde má cestujúci nárok na vrátenie všetkých platieb, ktoré za zájazd zaplatil.

1. *Odstúpenie od zmluvy o zájazde cestujúcim bez uvedenia dôvodu*

Cestujúci môže kedykoľvek pred začatím poskytovania zájazdu odstúpiť od zmluvy o zájazde za primerané a odôvodnené odstupné. Cestovná kancelária je povinná vrátiť cestujúcemu všetky platby, ktoré od neho prijala, znížené o odstupné. Ak ide o zmluvu uzatvorenú mimo prevádzkových priestorov, je cestujúci oprávnený odstúpiť od zmluvy o zájazde aj bez uvedenia dôvodu a bez povinnosti zaplatiť odstupné v lehote 14 dní odo dňa uzatvorenia zmluvy o zájazde (oprávnenie cestujúceho odstúpiť od zmluvy o zájazde bez uvedenia dôvodu sa nevzťahuje na zájazdy, ktorých cena je znížená z dôvodu ich poskytnutia v krátkom čase po uzatvorení zmluvy o zájazde).

1. *Zodpovednosť za poskytnutie zájazdu*

Ak niektorá zo služieb cestovného ruchu nie je poskytnutá v súlade so zmluvou o zájazde, zákonom č. 170/2018 Z. z. alebo ak nemá vlastnosti, ktoré cestujúci s ohľadom na ponuku a zvyklosti dôvodne očakával, je cestovná kancelária za podmienok vymedzených zákonom č. 170/2018 Z. z. povinná po oznámení cestujúceho alebo na základe vlastných zistení porušenia zmluvy o zájazde vykonať nápravu. Ak nápravu nevykoná, ponúkne cestujúcemu náhradné služby cestovného ruchu

a) rovnakej kvality alebo vyššej kvality, ako je uvedená v zmluve o zájazde, bez dodatočných nákladov pre cestujúceho, alebo

b) nižšej kvality, ako je uvedené v zmluve o zájazde, s poskytnutím primeranej zľavy.

Cestujúci môže odmietnuť náhradné služby cestovného ruchu ponúknuté cestovnou kanceláriou, ak náhradné služby cestovného ruchu nie sú porovnateľné so službami cestovného ruchu uvedenými v zmluve o zájazde alebo ponúknutá zľava z ceny zájazdu za služby cestovného ruchu nižšej kvality nie je primeraná. V tom prípade a ak poskytnutie náhradných služieb cestovného ruchu cestujúci nemôže z objektívnych dôvodov prijať, cestujúci pokračuje v užívaní služieb cestovného ruchu, ktoré sú predmetom oznámenia, a cestovná kancelária poskytne cestujúcemu primeranú zľavu z ceny služieb cestovného ruchu, ktoré boli predmetom oznámenia. Cestujúci môže od zmluvy o zájazde odstúpiť bez zaplatenia odstupného a požadovať vrátenie časti ceny zodpovedajúcej cene služieb cestovného ruchu, ktoré neboli poskytnuté riadne a včas, ak došlo k podstatnému porušeniu zmluvy o zájazde a cestovná kancelária neodstránila porušenie zmluvy o zájazde ani nezabezpečila cestujúcemu náhradné služby cestovného ruchu v primeranej lehote určenej cestujúcim. Ak v dôsledku neodvrátiteľných a mimoriadnych okolností nie je možné zabezpečiť návrat cestujúceho podľa zmluvy o zájazde, cestovná kancelária znáša náklady na potrebné ubytovanie, ak je to možné rovnakej kategórie, v trvaní najviac troch nocí na jedného cestujúceho. Ak sú v osobitných predpisoch o právach cestujúcich platných pre príslušné dopravné prostriedky na návrat cestujúceho ustanovené dlhšie lehoty, uplatňujú sa tieto dlhšie lehoty. Obmedzenie nákladov sa nevzťahuje na osoby so zníženou pohyblivosťou a osoby, ktoré ich sprevádzajú, tehotné ženy, maloletých bez sprievodu alebo osoby, ktoré potrebujú osobitnú lekársku starostlivosť, ak bola cestovná kancelária o ich osobitných potrebách informovaná aspoň 48 hodín pred začatím zájazdu.

1. *Zníženie ceny / náhrada škody cestujúcim*

Cestujúci má tiež právo na zľavu z ceny zájazdu a/alebo na náhradu škody, ak služby cestovného ruchu neboli poskytnuté alebo neboli poskytnuté riadne.

1. *Poskytnutie pomoci cestovnou kanceláriou*

Cestovná kancelária je povinná bezodkladne poskytnúť pomoc cestujúcemu v ťažkostiach, a to aj pri neodvrátiteľných a mimoriadnych okolnostiach.

1. *Úpadok cestovnej kancelárie*

Ak sa cestovná kancelária dostane do úpadku, platby cestujúcich budú refundované. Ak sa cestovná kancelária dostane do úpadku po začatí poskytovania zájazdu a ak zájazd zahŕňa prepravu, zaistená je repatriácia cestujúcich. Cestovná kancelária uzatvorila zmluvu zabezpečujúcu ochranu pre prípad úpadku s poskytovateľom ochrany pre prípad úpadku úpadku [Union poisťovňa, a.s, ICO: 31322051, sídlo Karadžičova 10, 813 60 Bratislava, e-mail: union@union.sk, tel. 0850111211] (ďalej len „Poskytovateľ ochrany pre prípad úpadku“). Cestujúci sa môže obrátiť na poskytovateľa ochrany pre prípad úpadku, ak sú služby odmietnuté z dôvodu úpadku cestovnej kancelárie.

Zákon 170/2018 Z.z.

<https://www.slov-lex.sk/pravne-predpisy/SK/ZZ/2018/170/20190101.html>